

**Мүгедектер үшін жұмыс орындарының квотасын белгілеу туралы**

***Күшін жойған***

Шығыс Қазақстан облысы Алтай ауданы әкімдігінің 2020 жылғы 27 наурыздағы № 116 қаулысы. Шығыс Қазақстан облысының Әділет департаментінде 2020 жылғы 3 сәуірде № 6853 болып тіркелді. Күші жойылды-Шығыс Қазақстан облысы Алтай ауданы әкімдігінің 2022 жылғы 8 қыркүйектегі № 405 қаулысымен

      Ескерту. Күші жойылды-Шығыс Қазақстан облысы Алтай ауданы әкімдігінің 08.09.2022 № 405 қаулысымен (алғашқы ресми жарияланған күнінен кейін он күнтізбелік күн өткен соң қолданысқа енгізіледі).

      ЗҚАИ-ның ескертпесі.

      Құжаттың мәтінінде түпнұсқаның пунктуациясы мен орфографиясы сақталған.

      "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасының 2001 жылғы 23 қаңтардағы Заңының 31 - бабы 1 - тармағының 14) тармақшасына, "Халықты жұмыспен қамту туралы" Қазақстан Республикасының 2016 жылғы 6 сәуірдегі Заңының 9 - бабының 6) тармақшасына, "Қазақстан Республикасындағы мүгедектерді әлеуметтік қорғау туралы" Қазақстан Республикасының 2005 жылғы 13 сәуірдегі Заңының 31 - бабының 1) тармақшасына, "Мүгедектер үшін жұмыс орындарын квоталау қағидаларын бекіту туралы" Қазақстан Республикасы Денсаулық сақтау және әлеуметтік даму министрінің 2016 жылғы 13 маусымдағы № 498 бұйрығына (Нормативтік құқықтық актілерді мемлекеттік тіркеу тізілімінде 14010 нөмірімен тіркелген) сәйкес, Алтай ауданының әкімдігі ҚАУЛЫ ЕТЕДІ:

      1. Осы қаулының қосымшасына сәйкес ауыр жұмыстарды, еңбек жағдайлары зиянды, қауіпті жұмыстардағы жұмыс орындарын есептемегенде, жұмыс орындары санының екіден төрт пайызға дейінгі мөлшерінде мүгедектер үшін жұмыс орындарының квотасы белгіленсін.

      2. Осы қаулының орындалуын бақылау Алтай ауданы әкімінің орынбасары Т. М. Жигитаевқа жүктелсін.

      3. Осы қаулы алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Алтай ауданы әкімінің міндетін атқарушы* | *С. Охременко* |

|  |  |
| --- | --- |
|  | Алтай ауданы әкімдігінің  2020 жылғы 27 наурыздағы  № 116 қаулысына қосымша |

**Мүгедектер үшін жұмыс орындары квотасының мөлшері**

|  |  |
| --- | --- |
| Тізімдік саны бар ұйымдар | Квота мөлшері ( % ) |
| елу адамнан жүз адамға дейін | 2 |
| жүз бір адамнан екі жүз елу адамға дейін | 3 |
| екі жүз елу бір адамнан көп | 4 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК